Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 674/13/8803	Košice II, 30.12.2013
EEČ : 2-64-446-2013

U Z N E S E N I E

Trestná vec:	obvinený XXXXX 
Trestný čin:	zanedbanie povinnej výživy podľa § 213 odsek 1 Trestného zákona číslo 140/1961 Zbierky zákonov v znení zákona číslo 100/1996 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	V trestnej veci vedenej proti obvinenému XXXXX,  nar. XXXXX pre trestný čin zanedbanie povinnej výživy podľa § 213 ods. 1 Trestného zákona na tom  skutkovom základe, že:

-	si v Košiciach a ani nikde inde neplnil svoju vyživovaciu povinnosť voči svojim deťom, a to od júla 1996 do apríla 1999 na syna XXXXX, nar. XXXXX a od júla 1996 do júna 2001 na dcéru XXXXX, nar. 22.,06.1983 napriek tomu, že k tejto povinnosti bol zaviazaný rozsudkom Obvodného súdu XXXXX XXXXX pod číslom XXXXX zo dňa 21.03.1996, ktorý nadobudol právoplatnosť dňa 30.05.1996 prispievať na výživu mal. XXXXX sumou 8000,-Sk mesačne a na mal. XXXXX 600,-Sk mesačne, ktoré výživné je povinný platiť do rúk matky XXXXX, XXXXX v XXXXX bytom XXXXX, XXXXX vždy do 15. dňa v mesiaci vopred, čím takto dlhuje na výživnom sumu vo výške 63.200,-Sk (2.,097,86 €), teda neplní si svoju zákonnú povinnosť vyživovať iného,

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením vyšetrovateľa OÚV PZ XXXXX XXXXX zo dňa 30.06.1996 bolo podľa § 16 od. 1 Trestného poriadku  vznesené obvinenie XXXXX pre trestný čin zanedbanie povinnej výživy podľa § 213 ods. 1 Trestného zákona účinného do 31.12.2005 na tom skutkovom základe, ako je to uvedené v predmetnom uznesení.

	Preskúmaním predmetného spisu som v rámci prokurátorského dozoru zistila, že z výsledkov  vykonaného dokazovania vyplýva jednoznačný a nespochybňujúci záver o tom, že je trestné stíhanie neprípustné (§ 9 ods. 1 písm. d/ Trestného poriadku) proti tomu, kto zomrel alebo bol vyhlásený za mŕtveho.

	Vyššie uvedenú skutočnosť, že obvinený XXXXX dňa 13.11.2012 zomrel, preukazuje úmrtný list vystavený Matričným úradom XXXXX pod č. XXXXX na meno XXXXX, rod. XXXXX, nar. XXXXX.

	Trestné stíhanie bolo viacnásobne prerušené z dôvodov neprítomnosti obvineného.

Naposledy bolo trestné stíhanie  prerušené dňa 29.12.2009 v zmysle § 228 ods. 2 písm. b/ Trestného poriadku, a to z dôvodu, že obvinený trpel v tom čase závažným ochorením v III. klinickom štádiu, čo vyplynulo zo správy XXXXX zo dňa 23.11.2009. Vzhľadom na uvedené bolo preukázané, že obvineného nebolo možné postaviť pred súd pre ťažkú chorobu.

Dňa 10.10.2013 vydal vyšetrovateľ PZ uznesenie o pokračovaní v trestnom stíhaní podľa § 228 ods., 5 Trestného poriadku, nakoľko obdržal správu o úmrtí obvineného.

Podľa § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné, podľa § 9 ods. 1 písm. d/ Trestného poriadku.

Vzhľadom na uvedené som rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Pramuková-Kolesárová
prokurátorka